**LĒMUMS**

LIEPĀJĀ

|  |  |  |
| --- | --- | --- |
| 2020.gada 20.februārī | Nr.56/3  (prot. Nr.3, 20.§) | Nr.233 |

Par dzīvokļa īpašuma Lāčplēša ielā 55-5

atsavināšanu

Lai atsavinātu dzīvošanai nederīgu dzīvokli, kura atjaunošana par pašvaldības līdzekļiem nav lietderīga, pamatojoties uz likuma "Par valsts un pašvaldību dzīvojamo māju privatizāciju" pārejas noteikumu 30.punktu, Publiskas personas mantas atsavināšanas likuma 3.panta pirmās daļas 1.punktu un 4.panta pirmo un otro daļu, 5.panta pirmo un piekto daļu, likuma "Par pašvaldībām" 21.panta pirmās daļas 17.punktu un Liepājas pilsētas domes 2007.gada 13.aprīļa nolikumu Nr.22 "LIEPĀJAS PILSĒTAS PAŠVALDĪBAS DZĪVOKĻA ĪPAŠUMU ATSAVINĀŠANAS NOLIKUMS", izskatot sertificēta būvinženiera nekustamā īpašuma eksperta Ivara Silacērpa 2019.gada 10.jūlija atzinumu "Vizuālās apsekošanas atzinums dzīvoklim, Lāčplēša ielā 55-5, Liepājā", Liepājas pilsētas domes Dzīvokļu komisijas 2020.gada 16.janvāra lēmumu (sēdes protokols Nr.2), Liepājas pilsētas Dzīvojamo māju privatizācijas komisijas 2020.gada 29.janvāra lēmumu (sēdes protokols Nr.3), Liepājas pilsētas domes pastāvīgās Pilsētas attīstības komitejas 2020.gada 13.februāra lēmumu (sēdes protokols Nr.2) un pastāvīgās Finanšu komitejas 2020.gada 13.februāra lēmumu (sēdes protokols Nr.2), LIEPĀJAS PILSĒTAS DOME

N O L E M J :

1. Atļaut uzsākt Liepājas pilsētas pašvaldībai piederošā dzīvokļa īpašuma Lāčplēša ielā 55-5, Liepājā, kadastra numurs 1700 903 3160, atsavināšanu, nosakot atsavināšanas veidu - pārdošana izsolē.

2. Uzdot Liepājas pilsētas Dzīvojamo māju privatizācijas komisijai Publiskas personas mantas atsavināšanas likumā noteiktajā kārtībā organizēt lēmuma 1.punktā minēto īpašumu atsavināšanu.

3. Noteikt, ka izsoles noteikumus un izsoles sākuma cenu apstiprina Liepājas pilsētas dome.

4. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Kurzemes rajona tiesai, Izpilddirektora birojam, Finanšu pārvaldei, Dzīvojamo māju privatizācijas komisijai 3 eks., Nekustamā īpašuma pārvaldei 2 eks. (grāmatvedei 1 eks.), SIA "LIEPĀJAS NAMU APSAIMNIEKOTĀJS" | |